હાલના પાકિસ્તાનમાં રહેલ રાવલપિંડી આસપાસનો વિસ્તાર ત્યારે ગજની પ્રદેશ તરીકે ઓળખાતો હતો. પણ, બપ્પા રાવલના સલીમ વિજય પછી ત્યાં મેવાડી પરચમ લહેરાવા લાગ્યો હતો. ત્યારે કરાચીનું નામ પણ બ્રાહ્મણાવાદ હતું. ઇતિહાસકારોના આ અંગે ઘણા અલગ મત છે. જેમાં મુખ્ય છે કે ગજની પ્રદેશમાં રહીને આરબોની હિલચાલ પર મેવાડી શૈન્ય નજર રાખતું હતું. આ નજર અને મેવાડ સામ્રાજ્યની સીમાઓ મજબૂત રહે એ હેતુથી જ એમણે ત્યાંના પ્રદેશને શૈન્ય છાવણી તરીકે પ્રસ્થાપિત કરી નાખ્યો હતો. બપ્પા રાવલની વીરતા જોઈને ગજનીના સુલતાને પણ પોતાની પુત્રી બપ્પા રાવલ સાથે પરણાવી દીધી હતી. અબુલ ફજલે તો મેવાડ સામ્રાજ્યને બપ્પા રાવલના નેતૃત્વમાં નૌશેરવા તરીકેની ઉપાધિ આપી હતી. મેવાડમાં એમને લોકો બપ્પા રાવલ તેમજ અન્ય સામ્રાજ્યમાં એમને બાપા નામની ઉપાધિ સાથે ઓળખાવતા હતા.